इ. १० वी च्या परीक्षेनंतर, टेल्को कंपनीसाठी स्पर्धेसाठी बसवलेल्या, रत्‍नाकर मतकरी लिखित "घर तिघांचे हवे" या नाटकातून मुक्ताने भूमिका साकारली. १९९८ साली  "घडलंय बिघडलंय" या मालिकेतून मुक्ताने टेलिव्हिजन वरील पदार्पण केले. खेडवळ अश्या चंपाची भूमिका तिने साकारली. ती रसिकांना खूप आवडली. त्यानंतर पिंपळपान (१९९८), बंधन (१९९८), बुवा आला (१९९९), चित्त चोर (१९९९), मी एक बंडू (१९९९), आभाळमाया (१९९९), श्रीयुत गंगाधर टिपरे (२००१) आणि इंद्रधनुष्य (२००३) या मालिकांमधून मुक्ताने छोट्या भूमिका साकारल्या . २००१ मध्ये सुयोगच्या "आम्हाला वेगळे व्हायचंय" या नाटकातून तिला व्यावसायिक नाटकात काम करण्याची पहिली संधी चालून आली.

२००४ साली, "चकवा" या चित्रपटातून मुक्ताने मराठी चित्रपटसृष्टीत पाऊल ठेवले. चकवा चित्रपटातील भूमिकेसाठी महाराष्ट्र राज्य शासनाचा उत्कृष्ट प्रथम पदार्पण अभिनेत्री पुरस्कार मिळाला. २००५ मध्ये अमोल पालेकरांच्या "थांग" या मराठी आणि इंग्रजी द्वैभाषिक सिनेमात मुक्ताची छोटी भूमिका होती. याच वर्षी "देहभान" आणि "फायनल ड्राफ्ट" या दोन व्यावसायिक नाटकांमधून मुक्ताने काम केले . "फायनल ड्राफ्ट" मधील विद्यार्थिनीच्या भूमिकेचे खूप कौतुक झाले. २००५ साली, देहभान साठी उत्कृष्ट प्रथम पदार्पण अभिनेत्री आणि उत्कृष्ट सहाय्यक अभिनेत्री चा अल्फा गौरव चा पुरस्कार मुक्ताला मिळाला. प्रायोगिक नाटकासाठीचा उत्कृष्ट अभिनेत्री चा अल्फा गौरव २००५ चा पुरस्कार मुक्ता बर्वे यांना 'फायनल ड्राफ्ट' साठी मिळाला. २००६चा महाराष्ट्र टाइम्स पुरस्कार आणि २००८चा झी गौरव पुरस्कार यांनी मुक्ताला सन्मानित केले गेले..

यापुढे शेवरी (२००६), ब्लाइंड गेम (२००६) आणि मातीमाय (२००६) या चित्रपटातून मुक्ताने छोट्या भूमिका साकारल्या. त्याच वर्षी टेलिव्हिजनवरील अग्निशिखा या मालिकेतून मध्यवर्ती भूमिका साकारली. 

२००६ साली "हम तो तेरे आशिक है" या व्यावसायिक नाटकात रुकसाना साहिल या मुस्लिम मुलीची प्रमुख भूमिका साकारली. या नाटकात रुकसाना, अनिल प्रधान (जितेंद्र जोशी) या हिंदू मुलाच्या प्रेमात पडते आणि ते लग्न करतात अशी कथा आहे. नाटकातील मुक्ताच्या या भूमिकेचे भरभरून कौतुक झाले. या साठी महाराष्ट्र शासनाच्या सर्वोत्कृष्ट अभिनेत्री पुरस्काराने मुक्ताला सन्मानित करण्यात आले. 

२००७ साली सावर रे या चित्रपटात मुक्ता याच नावाने भूमिका साकारली. पुढे जितेंद्र पाटील यांच्या "कबड्डी कबड्डी" या व्यावसायिक नाटकात कबड्डीपटूची भूमिका साकारली. या नाटकात एका कबड्डीपटूची खेळाविषयीची महत्त्वाकांक्षा आणि तिच्या वडिलांचा तिला अमेरिकेला स्थायिक होण्याचा आग्रह यातील संघर्ष समर्थपणे दाखविला आहे. मुक्ताची कबड्डीपटूची भूमिका आणि विनय आपटेंनी साकारलेली तिच्या वडिलांची भूमिका समीक्षकांना आणि रसिकांना खूप आवडली. या भूमिकेसाठी मुक्ताला २००७ सालच्या राज्य सरकारच्या तसेच महाराष्ट्र टाइम्स पुरस्काराने आणि २००८ साली झी गौरव सर्वोत्कृष्ठ अभिनेत्री या पुरस्काराने गौरविले .

२०१७: हृदयांतर : एक महत्त्वाचा टप्पा
शिक्षण आणि कौटुंबिक पार्श्वभूमी
चित्रपट
१९९९ ते २००७ : नाटक, मालिका आणि चित्रपटात पदार्पण